Ólafur Björnsson skrifaði 08.01.2020 - 15:01 Fyrsta úthlutun úr Snorrasjóði fór fram föstudaginn 3. janúar s.l. Þrjár umsóknir bárust og var Gabríel Örn Björgvinsson valinn úr hópi umsækjenda en hann stundar nám við Kvikmyndaskóla Íslands og hlaut hann styrk að upphæð 500.000 fyrir skólaárið 2019 – 2020 . Sjóðurinn var stofnaður á síðasta ári að frumkvæði Gunnþóru Gísladóttur frá Papey til minningar um Snorra Gíslason bróður hennar . Tilgangur sjóðsins er að styrkja ungt fólk úr Djúpavogshreppi til náms . Snorri fluttist í land árið 1949 þá 34 ára gamall og byggði hann sér hús á Djúpavogi sem hann skírði sama nafni og bæinn í Papey , Bjarg . Upp úr 1940 tók Snorri til við að setja upp vindrellu í Papey og setti hann svo upp hleðslustöð og lagði rafmagn í húsið . Snorra féll sjaldan verk úr hendi og hann var að vinna við endurbætur á húsinu sínu eða smíða skipslíkön fram á síðustu ár . Snorri lést á hjúkrunarheimilinu á Höfn 29. júní 2014 . Djúpavogshreppur óskar Gabríel til hamingju með styrkinn